**ELŐTERJESZTÉS**

**Körmend város Önkormányzata Képviselő-testülete 2014. november 27-i ülésére**

**Tárgy:** 81/4/A/1 hrsz-ú ingatlant érintően döntéshozatal

Tisztelt Képviselő-testület!

Az elmúlt negyedévben több érdeklődés is történt a körmendi 81/4/A/1 hrsz-ú ingatlan sorsát illetően. Az ingatlan az Önkormányzati Hivatal mellett található, egykoron boltként üzemelt, jelenleg nincs bérlője.

Az ingatlan bérletére - nagy kiterjedése miatt (266 m2) – egyáltalán nincs érdeklődés. Vételére viszont több ajánlat is érkezett az Önkormányzathoz Körmendről és Körmendről kívülről is. A piaci szereplők csak vételben gondolkodnak, mivel a jelenlegi gazdasági viszonyok ennek kedveznek (kedvezményes hitel a vállalkozásoknak), illetve hosszabb távon is vételben érintett mindenki (bérleti díj helyett inkább –annál nem drágább - hitelt fizetnek, de saját tulajdont kapnak).

Az ingatlanra vonatkozóan ez esetben is megrendeltük természetesen az értékbecslést a tájékozódás végett, az még nem érkezett meg az előterjesztés készítéséig az Önkormányzathoz.

Kérem a testületet, hogy döntsön a határozati javaslat felől.

**HATÁROZATI JAVASLAT**

Körmend város Önkormányzata Képviselő-testülete úgy dönt, hogy nyílt pályázati úton értékesítésre meghirdeti a tulajdonát képező 81/4/A/1 hrsz-ú, 266 m2 kiterjedésű, bérlő nélküli társasházi ingatlant. Az ingatlan kikiáltási árát a Képviselő-testület ……………………………….……. Ft. összegben állapítja meg. A Képviselő-testület felkéri a jegyzőt a pályázati eljárás lefolytatására.

Körmend, 2014. november 19.

Felelős: jegyző pályázati eljárás lefolytatásáért

Határidő: 2014. december 5. pályázat kiírására

**Bebes István**

**polgármester**